

Broj:09/1-11-11734/25

Tuzla, 14.04. 2025. godine

Na osnovu člana 23. Zakona o ministarstvima i drugim organima uprave Tuzlanskog kantona – prečišćeni tekst („Sl. novine Tuzlanskog kantona“ broj:10/18) i člana 77. stav 7. Zakona o izvršenju budžeta Tuzlanskog kantona za 2025. godinu (“Službene novine Tuzlanskog kantona” broj: 18/24), Ministarstvo za rad, socijalnu politiku i povratak Tuzlanskog kantona donosi

PROGRAM

raspodjele sredstava sa potrošačke jedinice 23020019- subvencija troškova prevencije ovisnosti o drogama, prevencije, intervencije i resocijalizacije maloljetničke delinkvencije za 2025. godinu

I

Ovim Programom utvrđuje se raspodjela sredstava iz Budžeta Tuzlanskog kantona za 2025. godinu sa potrošačke jedinice 23020019-subvencija troškova prevencije ovisnosti o drogama, prevencije, intervencije i resocijalizacije maloljetničke delinkvencije u iznosu od 20.000,00 KM.

II

Sredstvima iz tačke I Programa podržat će se realizacija projekata organizacija i udruženja koji doprinose prevenciji bolesti ovisnosti o drogama i realizaciji ciljeva Programa prevencije, intervencije i resocijalizacije u oblasti maloljetničke delinkvencije za područje Tuzlanskog kantona.

Projektne aktivnosti se isključivo mogu planirati i realizirati najranije počev od 01.01.2025. godine i trajati isključivo do 31.12.2025. godine.

III

Ministar za rad, socijalnu politiku i povratak u Vladi Tuzlanskog kantona će sredstva iz tačke I ovog Programa rasporediti posebnim odlukama u skladu sa raspoloživim sredstvima Budžeta i operativnim planovima izvršenja Budžeta za 2025. godinu.

 IV

Komisija imenovana od strane ministra za rad, socijalnu politiku i povratak u Vladi Tuzlanskog kantona će utvrditi prijedlog raspodjele sredstava iz tačke I ovog Programa, na osnovu slijedećih kriterija i načina bodovanja:

|  |  |  |
| --- | --- | --- |
| R.b. |  K R I T E R I J I | Broj bodova |
|  |  |  |
| 1. | Kvalitet projekta i budžeta i jasnoća indikatora za praćenje uticaja predviđenih ciljeva i aktivnosti na ciljne grupe i broj korisnika | 0 – 15 |
| 2 | Doprinos projektnih ciljeva i očekivanih rezultata prevenciji bolesti ovisnosti i Programskim ciljevima prevencije, intervencija i resocijalizacije u oblasti maloljetničke delinkvencije | 0 – 15 |
| 3 | Postignuti rezultati u predloženim projektnim aktivnostima u prethodnom periodu, ažurnost i kvalitet izvještavanja za već podržane projekte iz budžeta Ministarstva  | 0 – 15 |
| 4 | Doprinos razvoju multisektorske i multidisciplinarne saradnje na lokalnom i/ili kantonalnom nivou | 0 – 15  |
| 5. | Uspostavljenost partnerstva i postojanje podrške drugih donatora i institucija iz zemlje i inostranstva | 0 – 15 |
|  | Ukupno  |  75 |

Organizacije i udruženja koja ne ostvare minimum od 20 bodova neće biti finansirani/sufinansirani sredstvima iz ovog Programa.

 V

Prilikom procjene neće se razmatrati projekti koji:

* su usmjereni ka vjerskim ciljevima i aktivnostima,
* se isključivo baziraju na investicijskim ulaganjima, izgradnji i adaptaciji objekata, kupovini opreme,
* imaju administrativne troškove veće od 20% traženih sredstava iz Budžeta TK za 2025. godinu,
* čije su projektne aktivnosti planirane prije 01.01.2025. godine i čije je trajanje planirano duže od 31.12.2025. godine,
* su podneseni od organizacija i udruženja koji nisu dostavili izvještaj o namjenskom utrošku sredstava odobrenih u 2024. godini u odobrenom roku,
* su podneseni od organizacija i udruženja koji nisu dostavili izvještaj o namjenskom utrošku sredstava odobrenih iz budžeta Ministarstva za rad, socijalnu politiku i povratak TK u prethodnim godinama,
* su podneseni od organizacija i udruženja koje u okviru registrovane djelatnosti ne rade na unapređenju ukupnog društvenog položaja lica u stanju socijalne potrebe,
* projekti koji nisu dostavljeni u skladu sa propisanim obrascima od strane Ministarstva,
* čiji projekti nisu namjenjeni građanima Tuzlanskog kantona.

Ministarstvo za rad, socijalnu politiku i povratak TK neće razmatrati zahtjeve za sufinansiranje programa rada podnosioca zahtjeva, već isključivo konkretne projekte.

VI

Objava ovog Programa u “Službenim novinama Tuzlanskog kantona” ostavlja mogućnost potencijalnim korisnicima za podnošenje zahtjeva sa projektom za raspodjelu sredstava iz tačke I ovog Programa u roku od 15 dana od dana objavljivanja, što se smatra javnim pozivom.

 VII

Podnosilac projektnog prijedloga za dodjelu sredstava obavezan je dostaviti i slijedeću dokumentaciju:

* Prijavni obrazac - (obrazac 1),
* Obrazac projektnog prijedloga – (obrazac 2),
* Budžet projekta – (obrazac 3),
* Rješenje o upisu u registar udruženja kod Ministarstva pravosuđa i uprave Tuzlanskog kantona, ili drugog nadležnog organa u Federaciji BiH ili BiH (kopija),
* Uvjerenje o poreznoj registraciji (kopija),
* Spesimen potpisa (kopija),
* Bilans stanja za 2024.godinu ovjeren od nadležnog organa ( kopija)
* Izvještaj o prihodima i rashodima ovjeren od nadležnog organa za 2024. godinu (kopija)
* Izjava odgovorne osobe pravnog lica o transparentnom utrošku sredstava,
* Sporazum o partnerstvu (ako se radi o partnerskom projektu) ovjeren od svih partnera (kopija),
* Dokaz o sufinansiranju iz drugih izvora ili sufinansiranju od strane implementatora projekta (ukoliko je obezbjeđeno sufinansiranje).

Podnosioci projektnog prijedloga su obavezni pridžavati se Smjernica za pripremanje budžeta koje su sastavni dio ovog Programa.

U budžetu projekta mora biti jasno naznačeno za koje se aktivnosti traže sredstva od Ministarstva, a za koje su aktivnosti osigurana sredstva iz drugih izvora, ukoliko postoje.

Svi obrasci moraju biti popunjeni, potpisani i ovjereni od strane odgovorne osobe podnosioca prijave.

Obrasci za prijavu čine sastavni dio ovog Programa i mogu se preuzeti sa web stranice Ministarstva [www.mrspptk.gov.ba](http://www.mrspptk.gov.ba).

 VIII

Popunjeni prijavni obrazac sa svim prilozima podnosi se u zapečaćenoj koverti a predaje putem pošte ili na pisarnicu Ureda za zajedničke poslove kantonalnih organa na adresu:

Tuzlanski kanton

Ministarstvo za rad, socijalnu politiku i povratak

Fra Grge Martića 8

75000 Tuzla sa naznakom

“Prijava na javni poziv za raspodjelu sredstava - subvencija troškova prevencije ovisnosti o drogama, prevencije intervencije i resocijalizacije maloljetničke delinkvencije za 2025. godinu – ne otvarati”

 IX

Organizacije i udruženja su obavezni da izvještaj o utrošku sredstava sa potrebnim dokazima (kopije računa) uz narativni izvještaj dostave Ministarstvu za rad, socijalnu politiku i povratak TK-a najkasnije do 15.01.2026. godine.

Izvještaj iz stava 1. ove tačke dostavlja se u skladu sa propisanim obrascem (obrazac 4) koji se može preuzeti sa web stranice Ministarstva [www.mrspptk.gov.ba](http://www.mrspptk.gov.ba) . Obrazac narativnog i finansijskog izvještaja čini sastavni dio Programa.

Ukoliko sredstva iz tačke I ovog Programa iz neopravdanih razloga ne budu utrošena do 31.12.2025. godine ili se ista utroše nenamjenski, udruženje/orgnizacija je dužno sredstva vratiti u budžet Tuzlanskog kantona, u protivnom protiv istog će biti pokrenut postupak pred nadležnim sudom.

 X

Za realizaciju ovog Programa i pojedinačnih Odluka donesenih na osnovu ovog Programa, zadužuje se Ministarstvo za rad, socijalnu politiku i povratak Tuzlanskog kantona i Ministarstvo finansija Tuzlanskog kantona.

 XI

Program stupa na snagu danom davanja saglasnosti od strane Vlade Tuzlanskog kantona, primjenjuje se od 01.01.2025. godine i isti će se objaviti u “Službenim novinama“ Tuzlanskog kantona.

Dostavljeno: MINISTAR

1 x Vlada TK

1 x Evidencija Fadil Alić

1 x Arhiva